armvectores/hy_wikipedia_2023 huggingface dataset:
Թոնգարիրո ազգային պարկ

Թոնգարիրո ազգային պարկ (անգլ.՝ Tongariro National Park), Նոր Զելանդիայի ամենահին ազգային պարկը։ Գտնվում է Հյուսիսային կղզու կենտրոնական մասում։ Աշխարհում ստեղծված ամենահին ազգային պարկերի տասնյակում զբաղեցնում է վեցերորդ հորիզոնականը։ Նրա տարածքում են ընկած գործող հրաբուխներ Ռուապեհուն, Նգաուրուհոեն, Թոնգարիրոն, որոնց գագաթները երբեմն նույնիսկ ամռանն են պատված մնում ձյունով (այդ եռյակից Ռուապեհուի կատարը միշտ է ծածկված ձյունով ու սառցադաշտերով)։
Տեղաբնիկ մաորի ցեղի պաշտամունքային մի շարք վայրեր ներառված են ազգային պարկի տարածքում, ընդ որում՝ լեռնագագաթներից շատերը, ներառյալ Նգաուրուհոեն ու Ռուապեհուն, նրանց համար համարվում են tapu, այսինքն՝ սրբազան։ Ազգային պարկի գոտում են ընկած մի շարք բնակավայրեր, այդ թվում՝ Օհակունե, Ուայոուրու, Հորոպիտո, Փոկակա, Էրուա քաղաքները։ Այստեղ է գտնվում «Թոնգարիրոյի ալպիական անցումը», որն ունի 19,4 կիլոմետր երկարություն և համարվում է մեկօրյա արշավային լավագույն երթուղիներից մեկը աշխարհում։ Ազգային այս պարկի հյուսիսային հատվածով է անցնում Tongariro North Loop (Թոնգարիրոյի հյուսիսային օղակ) անվանումը կրող արշավուղին, որը նորզելանդական լավագույն զբոսաշրջային երթուղիներից մեկն է, ունի 43,1 կիլոմետր երկարություն (այն հաղթահարելու համար սովորաբար 3-4 օր է պահանջվում)։


== Աշխարհագրություն ==
Թոնգարիրո ազգային պարկն զբաղեցնում է 786 կմ2 տարածք։ Ընկած է Հյուսիսային կղզու կենտրոնական հատվածից հարավ, Նոր Զելանդիայի ամենամեծ լճից՝ Թաուպոյից մի քանի կիլոմետր դեպի հարավ-արևմուտք, ամենախոշոր բնակավայրից՝ Օքլենդ միլիոնանոց քաղաքից 330 կմ դեպի հարավ և մայրաքաղաք Վելինգտոնից 320 կմ դեպի հյուսիս։


== Պատմություն ==
Թոնգարիրո ազգային պարկը հիմնադրվել է 1894 թվականին, սկզբնապես՝ 76,5 հազար հեկտար տարածքի վրա։
1993 թվականին Թոնգարիրոն դարձել է մշակութային լանդշաֆտներից առաջինը, որ ներառվել է ՅՈՒՆԵՍԿՕ-ի Համաշխարհային ժառանգության՝ նոր չափորոշիչների համաձայն կազմված ցանկում։ Ընդ որում՝ հաշվի է առնվել նրա արժեքը թե՛ որպես բնության հւշարձանի և թե՛ որպես մաորիների մշակութային ժառանգության մի կարևոր հատվածի։
Պարկին բնորոշ է բնապահպանական համակարգերի լայն դիապազոնը։ 


== Պատկերասրահ ==

		
		
		
		
		

		
		
		

		
		
		
		


== Ծանոթագրություններ ==


== Արտաքին հղումներ ==
Tongariro National Park at the Department of Conservation
Datasheet - UNEP-WCMC World Heritage Site
(3498) Բելտոն

(3498) Բելտոն (անգլ.՝ Belton), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,355583 ա. մ., առավելագույնը մոտենում է 2,1146 ա. մ. հեռավորության վրա և հեռանում 2,5965 ա. մ.։ Արեգակի շուրջ մեկ ամբողջական պտույտ է կատարում 1320,52 երկրային օրվա ընթացքում, իր ուղեծրով շարժվելով միջինում 0,272619 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3498) Բելտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ամբողջական տեղեկատվությամբ խաղ

Ոչ միանշանակ, բայց գործնականորեն կարելի է խաղը համարել ամբողջական տեղեկատվությամբ խաղ, եթե

մասնակիցները ազդում են խաղային իրավիճակի վրա դիսկրետ գործողություններով՝ քայլերով։ Քայլերի հաջորդականությունը սահմանված է կանոններով և կախված չէ խաղացողների արձագանքի արագությունից, այսինքն՝ հերթական քայլը կատարում է այն մասնակիցը, որը ըստ կանոնների պետք է այն կատարի, այլ ոչ թե նա, ով առաջինն է գլխի ընկել կամ հասցրել կատարել։
խաղի ցանկացած պահի բոլոր խաղացողները ամբողջական տեղեկություն ուեն խաղի վիճակի մասին, այսինքն՝ խաղացողներից ցանկացածի դիրքի և բոլոր հնարավոր քայլերի մասին։Ընդ որում անգլերենում գոյություն ունի համանուն հասկացություն խաղ ամբողջական տեղեկատվությամբ  (անգլ.՝ game of complete information), որը փոքր-ինչ տարբերվում է այս հոդվածում նկարագրված խաղ ամբողջական տեղեկատվությամբ (անգլ.՝ game of perfect information ) հասկացությունից։   Complete-տեղեկատվությամբ խաղերում խաղացողներին հայտնի են միայն օգտակարության գործառույթը և խաղի կանոնները, բայց պարտադիր չէ, որ հայտնի լինեն միմյանց քայլերը։ Այսպես՝ պոկերը հանդիսանում է  complete տեղեկատվությամբ խաղ, բայց ոչ  perfect տեղեկատվությամբ. խաղի կանոններն ու օգտակարության գործակիցները հայտնի են, իսկ խաղացողների քայլերը՝ ոչ։ Աճուրդը լիարժեք չէ անգամ complete առումով, քանի որ յուրաքանչյուր խաղացող գիտի իր օգտակարության  գործառույթը, բայց չգիտի մյուս խաղացողների օգտակարության գործառույթը։

Պատկերասրահ
		
		
		
		
		
		


== Հատկություններ ==
Եթե խաղի ոչ մի ասպեկտում՝ կանոնների, քայլերի հերթականության և հնարավորության մեջ, խաղի արդյունքի կամ  ավարտի պահի որոշում, պատահականության տարր չկա, ապա այդպիսի խաղը կլինի նաև որոշիչ։
Ցանկացած ամբողջական տեղեկատվությամբ  որոշիչ խաղի համար տեսականորեն կարելի է կազմել  խաղացողների հնարավոր քայլերի ամբողջ ծառը և որոշել քայլերի հաջորդականությունը, ինչը և  կբերի նրանցից գոնե մեկի հաղթանակին կամ երաշխավորված ոչ-ոքիի, այսինքն՝ միշտ կարող է կազմվել կողմերից գոնե մեկի համար  հաղթանակի կամ ոչ-ոքիի ալգորիթմը։
Ամբողջական տեղեկատվությամբ խաղերի շարքին են պատկանում սեղանի խաղերի մեծամասնությունը (շախմատ, շաշկի, ռենդզյու, սյանցի և այլն)։ Սակայն դրանցից մեծամասնության համար հաղթանակի կամ երաշխավորված ոչ-ոքիի ալգորիթմը անհայտ է։ Չնայած տեսականորեն այն գոյություն ունի և կարող է գտնվել, բայց գործնականորեն տարբերակների ծառը շատ մեծ է, որպեսզի այն կարելի լինի կազմել և վերլուծել ընդունելի ժամանակի ընթացքում։
Ամբողջական տեղեկատվությամբ ոչ որոշիչ խաղերի թվին է դասվում օրինակ նարդին։ Ամբողջական տեղեկատվությամբ խաղեր չեն համարվում այնպիսի խաղերը, ինչպիսիք են մանջոնգը, կրիգշպիլը, թղթախաղային խաղերի մեշամասնությունը։


== Գրականություն ==
Оуэн Г. Теория игр. — М.: Вузовская книга, 2004. — 216 с.: ил. — 500 экз. — ISBN 5-9502-0051-9
Петросян Л. А., Зенкевич Н.А., Семина Е.А. Теория игр: Учеб. пособие для ун-тов. — М.: Высш. шк., Книжный дом «Университет», 1998. — С. 304. — ISBN 5-06-001005-8, 5-8013-0007-4
Васин А. А., Морозов В. В. Теория игр и модели математической экономики. — М.: Макс-пресс, 2005. — 272 с. — ISBN 5-317-01388-7
Խրապակի (գյուղ, Ռուդնյանսկի շրջան)

Խրապակի (ռուս.՝ Храпаки), գյուղ Ռուսաստանի, Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սրեդնի Ուտյաշ

Սրեդնի Ուտյաշ (ռուս.՝ Средний Утяш, բաշկիրերեն՝ Урта Утяш), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։ Գտնվում է Բելայա գետի ափին։


== Բնակչություն ==
Բնակչության թիվն ըստ տարեթվերի՝

2002 թվականի մարդահամարի տվյալներով, բնակչության գերակշռող ազգությունը բաշկիրներն էին (95 %)։


== Աշխարհագրական դիրք ==
Հեռավորությունը մինչև՝

շրջկենտրոն (Կրասնոուսոլսկի) կազմում է 46 կմ,
գյուղական համայնքի կենտրոն (Զիլիմ-Կարանովո)՝ 10 կմ,
մոտակա երկաթուղային կայարան (Բելոե Օզերո)՝ 67 կմ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեսնա (գյուղ, Տապա շրջան)

Անվան այլ կիրառումների համար տե՛ս՝ ՌեսնաՌեսնա (էստ․՝ Räsna), գյուղ Էստոնիայի Լյաենե-Վիրումաա նահանգի Տապա շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ստեփանաշվիլեբի (Խուլոյի շրջան)

Ստեփանաշվիլեբի (վրաց.՝ სტეფანაშვილები), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 154 մարդ։


== Ծանոթագրություններ ==
Իգոր Լեբեդենկո

Իգոր Վլադիմիրովիչ Լեբեդենկո (ռուս.՝ Игорь Владимирович Лебеденко, մայիսի 27, 1983(1983-05-27), Մոսկվա, ԽՍՀՄ), ռուս ֆուտբոլիստ, խաղում է ինսայդի դիրքում, նախկինում հանդես է եկել հարձակվողի դիրքում։ Հանդես է եկել Ռուսաստանի օլիմպիական հավաքականում։


== Կարիերա ==


=== Ակումբային ===
Մոսկվայի ՖՇՄ «Տորպեդոյի» սան է։ Առաջին մարզիչը եղել է Վալերի Վիկտորովիչ Ստաֆյորը։ Մոսկվայի «Տորպեդոյում» խաղացել է 2000 թվականից՝ սկզբում հանդես գալով երկրորդ կազմում (երկրորդ դիվիզիոնում և երկրորդ կազմերի մրցաշարում)։ 2002 թվականին սկսել է պարբերաբար մասնակցել հիմնական կազմի խաղերին Պրեմիեր լիգայի առաջնությունում։ 2004 մրցաշրջանից հետո տեղափոխվել է Մոսկվայի «Լոկոմոտիվ», որտեղ երկար ժամանակ չի կարողացել հարմարվել։ 2006 թվականին նոր մարզչի գալուց հետո Լեբեդենկոն, այդպես էլ չկարողանալով ընդգրկվել հիմնական կազմում, տեղափոխվել է Ռամենսկոեի «Սատուրն» ակումբ։ 2009 թվականի փետրվարի 18-ին Իգորը տեղափոխվել է «Ռոստով»՝ կնքելով մեկ տարվա պայմանագիր։ 2010 թվականի դեկտեմբերի 25-ին եռամյա պայմանագիր է կնքել Կազանի «Ռուբինի» հետ։ 2012 թվականին տեղափոխվել է Գրոզնիի «Թերեք» ակումբ։ 2017 թվականի մայիսին խզել է «Թերեքի» հետ պայմանագիրը։ 2017/18 մրցաշրջանի աշնանային հատվածն անցկացրել է ՊՖԼ-ի «Արարատ» (Մոսկվա) ակումբում, իսկ 2018 թվականի փետրվարին պայմանագիր է կնքել Վորոնեժի «Ֆակել» ակումբի հետ, որը հանդես էր գալիս ՖԱԼ առաջնությունում։ 2019 թվականի հունիսին ազատ գործակալի կարգավիճակով տեղափոխվել է Մոսկվայի «Տորպեդո» ակումբ՝ կնքելով մեկ տարվա պայմանագիր։


=== Հավաքականում ===
Ռուսաստանի օլիմպիական հավաքականի կազմում անցկացրել է 4 հանդիպում։


== Ձեռքբերումներ ==
Ռուսաստանի առաջնության բրոնզե մեդալակիր – 2005
Ռուսաստանի Սուպերգավաթի դափնեկիր – 2005
Համագործակցության չեմպիոնների գավաթի դափնեկիր – 2005


== Ելույթների վիճակագրություն ==
2017 թվականի մարտի 19-ի տվյալներով


== Ծանոթագրություն ==
Արչեր շրջան (Տեխաս)

Արչեր շրջան (անգլ.՝ Archer County), ԱՄՆ Տեխաս նահանգի 254 վարչական միավորներից մեկը։ Շրջկենտրոնն է Արչեր Սիթի բնակավայրը։ Կազմավորվել է 1858 թվականին։ Արչեր շրջանը կոչվել է Տեխասի Հանրապետության լիազոր ներկայացուցիչ Բրենչ Թեներ Արչերի պատվին։


== Աշխարհագրություն ==
ԱՄՆ վիճակագրության բյուրոյի տվյալներով շրջանն ունի 2398 կմ² տարածք, որոնցից 2356 կմ²-ն զբաղեցնում է ցամաքը, իսկ մնացյալ 42 կմ²-ն կամ 1,74 %-ը՝ ջրային տարածքները։


== Հիմնական մայրուղիներ ==
 Մայրուղի 82
 Մայրուղի 25
 Մայրուղի 281
 Մայրուղի 79


=== Հարևան շրջաններ ===
Ուիչիտա շրջան (հյուսիս)
Քլեյ շրջան (արևելք)
Ջեկ շրջան (հարավ-արևելք)
Յանգ շրջան (հարավ)
Բեյլոր շրջան (արևմուտք)


== Բնակչություն ==
2000 թվականի մարդահամարի դրությամբ Արչեր շրջանում բնակվում էր 8854 մարդ։ Բնակչության խտությունը կազմում էր 4 մարդ/կմ²։ Հաշվվում էր 3871 բնակելի տուն՝ 2 շինություն/կմ² խտությամբ։ Ռասայական կազմը բաղկացած էր 95,5 % սպիտակամորթներից, 0,08 % սևամորթներից կամ աֆրոամերիկացիներից, 0,62 % բնիկ ամերիկացիներից, 0,12 % ասիացիներից, 0,03 % Հավայի նահանգի և Օվկիանիայի այլ բնակիչներից, 2,28 % այլ ռասաներից, 1,32 % երկու կամ ավելի ռասաների ներկայացուցիչներից։ Բնակչության 4,87 %-ը իսպանախոս են կամ լատինոամերիկացիներ։


== Քաղաքական դիրքորոշում ==
2008 թվականի նախագահական ընտրություններում Ջոն Մակկեյնը ստացել է ձայների 82,36 %-ը, իսկ դեմոկրատ Բարաք Օբաման՝ 16,95 %-ը։
Տեխասյան ներկայացուցիչների պալատում Արչեր շրջանը գտնվում է 69-րդ մարզի կազմում։ Արչեր շրջանի շահերը ներկայացնում է դեմոկրատ Դևիդ Ֆարաբին։


== Կրթություն ==
Շրջանի կրթական համակարգը կազմում են հետևյալ հաստատությունները՝

Արչեր Սիթի դպրոցական շրջանը,
Հոլիդեյ դպրոցական շրջանը,
Այովա Պարկ միացյալ դպրոցական շրջանը (մասնակիորեն),
Ջեկսբորո դպրոցական շրջանը (մասնակիորեն),
Օլնի դպրոցական շրջանը (մասնակիորեն),
Ուինդսորսթ դպրոցական շրջանը։


== Ծանոթագրություններ ==
All or Nothing (ալբոմ)

Անվան այլ կիրառումների համար տե՛ս՝ All or Nothing (այլ կիրառումներ)All or Nothing, ամերիկյան ռեփեր Fat Joe-ի վեցերորդ ստուդիական ալբոմը, թողարկվել է 2005 թվականի հունիսի 14-ին։ Առաջին շաբաթվա ընթացքում վաճառվել էր 606 500 սկավառակ։


== Երգացանկ ==


== Հիթ շքերթ ==
Նովոսելովկա (Չերտկովսկի շրջան)

Անվան այլ կիրառումների համար տե՛ս՝ Նովոսելովկա (այլ կիրառումներ)Նովոսելովկա (ռուս.՝ Новоселовка), գյուղ Ռուսաստանի Ռոստովի մարզի Չերտկովսկի շրջանում։ Մտնում է Շեպտուխովսկի գյուղական համայնքի կազմի մեջ։
Միլեր շրջան (Միսսուրի)

Միլեր շրջան (անգլ.՝ Miller County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.533 կմ² է, բնակչությունը՝ 24.748 մարդ (2010 թ. տվյալներով)։ Շրջկենտրոնն է Տուսկումբիա բնակավայրը։ Կազմավորվել է 1837 թ.։
Կուսեի

Կուսեի (ուկրաիներեն՝ Кусії), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Կուսեի գյուղում բնակվում էր 523 մարդ։ Բնակչության խտությունը կազմում էր 136,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ագիտացիա

Ագիտացիա (լատ.՝ agitatio - դրդել, մղել, շարժել, շարժման հրահրել), մասսաների գիտակցության ու տրամադրության վրա ներգործող, որոշակի գաղափարների ու կոչերի միջոցով նրանց հասարակական, քաղաքական կարևոր խնդիրների լուծմանը մասնակից դարձնող քաղաքական գործունեություն։
Դասակարգերի ու կուսակցությունների պայքարում ագիտացիա հզոր զենք է։ Վ․ Ի. Լենինը նշել է կուսակցության գաղափարական, քաղաքական աշխատանքի երեք տեսակ՝ տեսական գործունեություն, պրոպագանդա և ագիտացիա։
Պրոպագանդայի համեմատությամբ ագիտացիաի առանձնահատկությունը մասսայականությունն է, ավելի մասնավոր ու կոնկրետ գաղափարների, գիտելիքների տարածումը։


== Միջոցներ ==
Ագիտացիայի միջոցներն են՝

մամուլը,
ռադիոն,
հեռուստատեսությունը,
կինոն,
պլակատը,
ծաղրանկարը,
թռուցիկները,
կոչերը և այլն։Ագիտացիան կարևոր տեղ է գրավում ԽՄԿԿ գաղափարական աշխատանքի զինանոցում։ Նրա բովանդակությունը կապված է կուսակցության առջև դրված կոնկրետ խնդիրների հետ։


== Բոլշևիկյան ագիտացիայի հիմնական հատկանիշներ ==
Բոլշևիկյան ագիտացիայի հիմնական հատկանիշներն են՝ բարձր գաղափարայնությունը, նպատակասլացությունը, ճշմարտացիությունը, մատչելիությունը, պարզությունը, կոնկրետությունը, մարտական և հարձակողական բնույթը։ Ագիտացիան վարող անձին անվանում են ագիտատոր։


== Տես նաև ==
Գովազդ
Դեմագոգիա
Բիար

Բիար (ֆր.՝  Biarre), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 64 մարդ, բնակչության խտությունը` 26.67 մարդ/կմ²։ Բնակավայրը զբաղեցնում է 2.4 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 50 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 37 աշխատունակ (15-64 տարեկան) բնակիչ, որոնցից ակտիվ էին 31-ը, իսկ ոչ ակտիվները` 6։ Ակտիվության ցուցանիշը կազմում է 83,8 %։ 31 աշխատունակ մարդկանցից աշխատել է 28 անձ (16 տղամարդ և 12 կին)։ Գործազուրկ են եղել 3 անձ (1 տղամարդ և 2 կին)։ 6 անաշխատունակներից մի հոգի եղել է աշակերտներ կամ ուսանողներ, 3-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոդիսծկղարո

Կոդիսծկղարո (վրաց.՝ კოდისწყარო), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 8 մարդ։


== Ծանոթագրություններ ==
Նովա Օլինդա (Տոկանտինս)

Անվան այլ կիրառումների համար տե՛ս՝ Նովա Օլինդա (այլ կիրառումներ)Նովա Օլինդայ (Տոկանտինս) (պորտ.՝ Nova Olinda), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Դիանոպոլիսի գավառի կազմի մեջ։ Բնակչությունը կազմում է 10 653 մարդ՝ 2006 թվականի տվյալներով։ Գրավում է 1 566,237 կմ2 տարածք։ Բնակչության խտությունը՝ 6,8 մարդ/կմ²։


== Պատմություն ==
Քաղաքը հիմնադրվել է 1980 թվականի հունվարի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 18.074.574,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.794,54 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,643 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Նովա Օլինդայի (Տոկանտինս)մասին
Զակրոիխա (գյուղ, Լոխովիցայի շրջան)

Զակրոիխա (ուկրաիներեն՝ Закроїха), գյուղ Ուկրաինայի Պոլտավայի մարզի Լոխովիցայի շրջանում։
1983 թվականի տվյալներով Զակրոիխա գյուղում բնակվում էր 30 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռիժկովո (գյուղ, Վյազեմսկի շրջան)

Անվան այլ կիրառումների համար տե՛ս՝ ՌիժկովոՌիժկովո (ռուս.՝ Рыжково), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գայել Կակուտա

Գայել Կակուտա (ֆր.՝ Gaёl Kakuta, հունիսի 21, 1991(1991-06-21), Լիլ), ֆրանսիացի պրոֆեսիոնալ ֆուտբոլիստ, հարձակվող, աֆրիկյան արմատներով։ Հանդես է գալիս չինական «Հեբեյ Չժունցզի» ֆուտբոլային ակումբում։


== Կարիերա ==


=== Ակումբային ===
2009-2015 թվականներին հանդես է եկել անգլիական «Չելսի» ակումբի կազմում։ 2010-2011 թվականներին վարձավճարով հանդես է եկել անգլիական «Ֆուլհեմ» ֆուտբոլային ակումբում։ 2011 թվականին վարձավճարով հանդես է եկել «Բոլտոն Ուոնդերերս» թիմում։ 2012 թվականին վարձավճարով հանդես է եկել ֆրանսիական «Դիխոն» ակումբի կազմում։ 2012-2014 թվականներին վարձավճարով հանդես է եկել հոլանդական «Վիտոսս» ֆուտբոլային ակումբում։ 2014 թվականին վարձավճարով հանդես է եկել իտալական «Լացիո» թիմում։ 2014-2015 թվականներին վարձավճարով հանդես է եկել իսպանական «Ռայո Վալեկանո» ֆուտբոլային ակումբում։ 2015-2016 թվականներին հանդես է եկել իսպանական «Սևիլյա» ֆուտբոլային ակումբում։ 2016 թվականից մինչև հիմա հանդես է գալիս չինական «Հեբեյ Չժունցզի» ֆուտբոլային ակումբում։


== Ազգային հավաքական ==
2006-2007 թվականներին հանդես է եկել Ֆրանսիայի մինչև 16 տարիքայինների հավաքականում։ 2007-2008 թվականներին հանդես է եկել Ֆրանսիայի մինչև 17 տարիքայինների հավաքականում։ 2008-2009 թվականներին հանդես է եկել Ֆրանսիայի մինչև 18 տարիքայինների հավաքականում։ 2009-2010 թվականներին հանդես է եկել Ֆրանսիայի մինչև 19 տարիքայինների հավաքականում։ 2010-2011 թվականներին հանդես է եկել Ֆրանսիայի մինչև 20 տարիքայինների հավաքականում։ 2011-2013 թվականներին հանդես է եկել Ֆրանսիայի մինչև 21 տարիքայինների հավաքականում։


== Ծանոթագրություններ ==
(6948) Գունել

(6948) Գունել (անգլ.՝ Gounelle), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,39516 ա. մ., առավելագույնը մոտենում է 2,0148 ա. մ. հեռավորության վրա և հեռանում 2,7755 ա. մ.։ Արեգակի շուրջ մեկ ամբողջական պտույտ է կատարում 1353,94 երկրային օրվա ընթացքում, իր ուղեծրով շարժվելով միջինում 0,26589 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6948) Գունել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարեն Եղիյան

Կարեն Արամի Եղիյան (օգոստոսի 17, 1934(1934-08-17), Գանձակ, Ադրբեջանական ԽՍՀ, ԱԽՖՍՀ, ԽՍՀՄ), ֆիզիկոս։ Ֆիզիկամաթեմատիկական գիտությունների դոկտոր (1984)։


== Կենսագրություն ==
1957 թվականին ավարտել է Մոսկվայի ճարտարագիտաֆիզիկական ինստիտուտը։ 1978-1990 թվականներին եղել է Երևանի մաթեմատիկական մեքենաների գիտահետազոտական ինստիտուտի գլխավոր տեխնոլոգ, կոմպլեքսային բաժանմունքի պետ։
Աշխատանքները վերաբերում են ինտեգրալային միկրոէլեկտրոնային, ռադիոէլեկտրոնային սարքավորումների տեխնոլոգիական ֆիզիկական, էլեկտրոնային և այլ բաղադրիչների փոխհարաբերությունների, միկրոէլեկտրոնային նոր սարքավորումների տեխնոլոգիական շարժընթացների մշակման հարցերին։


== Ծանոթագրություններ ==
Սինեբորկա

Սինեբորկա  (ռուս.՝ Синеборка), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Կլյազմա գետի աջ ափին՝241 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300912110000032943
Հիդրոլոգիական ուսումնասիրությունների կոդը - 110003294
Ավազանի կոդը - 09.01.03.009
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բշերիկի գավառակ

Բշերիկ, գավառակ Արևմտյան Հայաստանում, Դիարբեքիրի վիլայեթում։ Գտնվում է Սասունի հարավային մասում՝ Մուֆարկին քաղաքից հարավ-արևելք։ Վարչական կենտրոնը Էլմեդին գյուղն է։
Բշերիկի գյուղերում պատմվել է Սասունցի Դավիթ էպոսը։


== Պատմություն ==
1915 թ.-ի Մեծ եղեռնի ժամանակ բռնի ուժով տարագրվել են 2964 հայեր։


== Բնակչություն ==
1890-ական թվականներին մտնում էր Սասունի կազմում և ուներ 57 գյուղ՝ 1597 տուն բնակչով, որից 852-ը՝ հայկական, իսկ 745-ը՝ քրդական։
Ըստ Գարեգին Սրվանձյանի 57 գյուղերից 40-ը եղել է հայաբնակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կոն-Կոլոդեզ

Կոն-Կոլոդեզ (ռուս.՝ Конь-Колодезь), գյուղ Ռուսաստանի Լիպեցկի մարզի Խլևենսկի շրջանի կազմում։
Բնակչությունը 2009 թվականին գրանցված տվյալներով կազմում էր 1890 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոլմի (գյուղ, Ռուդնյանսկի շրջան)

Անվան այլ կիրառումների համար տե՛ս՝ ԽոլմիԽոլմի (ռուս.՝ Холмы), գյուղ Ռուսաստանի, Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5330) Սենրիկյու

(5330) Սենրիկյու (անգլ.՝ Senrikyu), աստերոիդ աստերոիդների հիմնական գոտում։ Հայտնաբերվել է 1990 թվականի հունվարի 21-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 2,763717 ա. մ., առավելագույնը մոտենում է 2,3294 ա. մ. հեռավորության վրա և հեռանում 3,1981 ա. մ.։ Արեգակի շուրջ մեկ ամբողջական պտույտ է կատարում 1678,18 երկրային օրվա ընթացքում, իր ուղեծրով շարժվելով միջինում 0,214518 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 33,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5330) Սենրիկյու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կասյանովկա (Միլլերովսկի շրջան)

Անվան այլ կիրառումների համար տե՛ս՝ Կասյանովկա (այլ կիրառումներ)Կասյանովկա (ռուս.՝ Касьяновка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Պերվոմայսկի գյուղական համայնքի կազմի մեջ։
Օնե սյուր Օդոն

Օնե սյուր Օդոն (ֆր.՝ Aunay-sur-Odon), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2010 թվականի դրությամբ կազմում է 3099 մարդ, բնակչության խտությունը` 243.25 մարդ/կմ²: Բնակավայրը զբաղեցնում է 12.74 կմ² տարածք:
2017 թվականի հունվարից Բոքե, Կամպադրե Վալկոնգրեն, Դավնու լա Ֆերիեռ, Օնդֆոնտեն, Լը Պլեսի Գրիմուլ և Ռուկան համայնքների հետ միասին հանդիսանում է Լե Մոն դ'Օնե համայնքի մաս:


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 27 կմ հարավ-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1939 աշխատունակ (15-64 տարեկան)  բնակիչ, որոնցից ակտիվ էին 1432-ը, իսկ ոչ ակտիվները` 507: Ակտիվության ցուցանիշը կազմում է 73,9 %: 1432 աշխատունակ մարդկանցից աշխատել է 1302 անձ (734 տղամարդ և 568 կին): Գործազուրկ են եղել 130 անձ (48 տղամարդ և 82 կին): 507 անաշխատունակներից 162-ը եղել են աշակերտներ կամ ուսանողներ, 175-ը` թոշակառուներ, իսկ 170-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Apple A6

Apple A6, Apple ընկերության Apple AX շարքի երկմիջուկային ARM-միկրոպրոցեսոր։ Աշխատում է մինչև 1,3 ԳՀց հաճախականությամբ։ Համարվում է, որ այդ պրոցեսորի մեջ Apple-ն առաջին անգամ օգտագործեց լիովին իր կատարմամբ պրոցեսոր, այլ ոչ թե ARM ընկերության Cortex-A շարքի IP-բլոք։


== Նկարագրություն ==
Ըստ որոշ պաշտոնական տվյալների՝ պրոցեսորը մշակվում է HKMG 32 նանոմետրանոց տեխնոլոգիական պրոցեսով, Samsung Electronics ընկերության գործարանում։
A6 պրոցեսորը պարունակում է 2 հիմնական միջուկ, ենթադրաբար՝ Apple-ի սեփական միկրոճարտարապետությամբ, որում օգտագործվել են ինչպես ARM Cortex-A9 էլեմենտները, այնպես էլ ավելի նոր՝ Cortex-A15 ճարտարապետության էլեմենտները։
Apple A6-ի բյուրեղի համակարգում օգտագործվում է Imigination Technologies ընկերությամբ մշակված, 3-միջուկային PowerVR SGX543MP3 հատուկ մասնագիտացված պրոցեսոր։ Ըստ Anandtech-ի տվյալների՝ պրոցեսորում օգտագործվում է 3-միջուկային, 266 ՄՀց հաճախականությամբ, մոտավորապես 25,5 ԳՖլոփս արտադրողականությամբ (12 հատ SIMD USSE2 սարք, ամենքում՝ 4 MAD single precision) GX 543MP3։


== Պատմություն ==
Ըստ անալիտիկ՝ Linley Gwennap-ի ինֆորմացիայի՝ պրոցեսորի մշակման մեջ մասնակցություն են ունեցել P.A. Semi ընկերության (2008 թվականի ապրիլին այն գնված է եղել Apple-ի կողմից 278 միլիոն ԱՄՆ դոլարով) ինժեներները։ Շուտով՝ ձեռքբերումից հետո, Apple-ը գաղտնի պայմանագիր է կնքում ARM ընկերության հետ, որը թույլատրում էր այդ ընկերությանը մշակել սեփական՝ ARM ճարտարապետությամբ միկրոպրոցեսորներ։ Apple A6 պրոցեսորի միկրոճարտարապետության մշակումն ավարտվեց 2010 թվականի սկզբին, իսկ դրանից հետո սկսվեց ֆիզիկական դիզայնի փուլը։ Հավանական է, որ տվյալ փուլի մեջ ներգրավված էին եղել Intrinsity ընկերության (2010 թվականի ապրիլին  գնված է եղել Apple-ի կողմից 120 միլիոն ԱՄՆ դոլարով) ինժեներները։
A6-ի համար կատարված ծախսերը Linley-ի կողմից գնահատվում են մոտավոր 100 միլիոն ԱՄՆ դոլար, չհաշված 400 միլիոնը, որը ծախսվել էր PA Semi-ի և Intrinsity-ի գնման վրա և տասնյակ միլիոն դոլարներ՝ սեփական ARM պրոցեսորներ արտադրելու թույլատրություն գնման համար։


== Արտադրողականություն ==
Ըստ Apple ընկերության հայտարարության՝ Apple A6 պրոցեսորի արտադրողականությունը 2 անգամ ավելի շատ է, քան նախորդ մակարդակինը՝ Apple A5-ինը, նաև նոր պրոցեսորը ունի 2 անգամ ավելի ինտեգրված գրաֆիկական պրոցեսոր, միևնույն ժամանակ՝ չափսերը փոքրացված են 22%-ով։
Սեպտեմբերի 16-ին հրատարակված են եղել A6 պրոցեսորի Geebench 2 թեստի արդյունքները։ Ընդհանուր արդյունքը՝ 1601 բալ էր, համաեմատության համար՝ iPhone 4S-ինը (Apple A5, 800 MHz) եղել էր 629 բալ, iPad 3-ինը (Apple A5X, 1 GHz)՝ 766 բալ։ Ըստ թեստի տվյալներրի՝ պրոցեսորում տեղակայված է 32 կիլոբայթանոց L1 քեշ հրահանգների ու տվյալների համար և L2 քեշ՝ 1 մեգաբայթ չափսով։


== Օգտագործում ==
Apple A6 պրոցեսոր օգտագործող սարքերը՝

iPhone 5` 2010 թվականի սեպտեմբեր - 2013 թվականի սեպտեմբեր,
iPhone 5c` 2013 թվականի սեպտեմբեր։


== Տես նաև ==
Apple A5
Apple A7
Apple A9
Apple A10
Apple A10X


== Ծանոթագրություններ ==
Կանաչ գիրք (ֆիլմ)

«Կանաչ գիրք» (անգլ.՝ Green Book), ամերիկյան կատակերգություն-դրամա՝ նկարահանված 2018 թվականին։ Ֆիլմի ռեժիսորն է Փիթեր Ֆարելլին։ Ֆիլմը պատմում է աֆրոամերիկացի հանրահայտ ջազ երաժիշտ Դոն Շիրլիի և նրա վարորդ ու թիկնապահ Թոնի Լիպի ճանապարհորդության մասին, որը նրանք կատարել են 1962 թվականին ԱՄՆ-ի հարավում։ Ճանապարհին նրանք օգտվում են «Կանաչ գիրք» ուղեցույցից, որտեղ նշված են աֆրոամերիկացիների համար անվտանգ վայրերը։ Գլխավոր դերերում հանդես են եկել Վիգգո Մորտենսենն ու Մահերշալա Ալին։ Ֆիլմն արժանացել է «Ոսկե գլոբուս» մրցանակի «Լավագույն մյուզիքլ կամ կատակերգություն» անվանակարգում, ինչպես նաև Օսկարի՝ «Լավագույն ֆիլմ», «Երկրորդ պլանի լավագույն դերասան», «Լավագույն օրիգինալ սցենար» անվանակարգերում։
Ֆիլմի պրեմիերան կայացել է 2018 թվականի սեպտեմբերի 11-ին Տորոնտոյի կինոփառատոնում, որտեղ այն արժանացել է «Ժողովրդի ընտրություն» գլխավոր մրցանակին։ Միացյալ Նահանգներում ֆիլմն էկրան է բարձրացել 2018 թվականի նոյեմբերի 16-ին։
2018 թվականի դեկտեմբերին «Կանաչ գիրք» կինոնկարն ընդգրկվել է 2018 թվականի 10 լավագույն ֆիլմերի ցանկում, որը հրապարակվել է Կինոարվեստի Ամերիկյան ինստիտուտի կողմից։
2019 թվականի հունվարին ֆիլմը ստացել է ԱՄՆ պրոդյուսերների Գիլդիայի գլխավոր մրցանակը։ 2019 թվականի հունվարի 22-ին ֆիլմն ընդգրկվել է «Օսկար»-ի մի շարք անվանակարգերում՝ Լավագույն ֆիլմ, Լավագույն դերասան, Երկրորդ պլանի լավագույն դերասան, Լավագույն օրիգինալ սցենար, Լավագույն մոնտաժ։


== Սյուժե ==
Նյույորքցի պարծենկոտ Ֆրենկ «Թոնի Լիպ» Վալելոնգան նոր աշխատանք է փնտրում, քանի որ այն ակումբը, որտեղ նա աշխատում էր, փակվել է վերանորոգման պատճառով։ Սևամորթ դաշնակահար Դոն «Դոք» Շիրլին, որը վարորդ էր փնտրում իր ութշաբաթյա շրջագայության համար, նրան հրավիրում է հարցազրույցի։
Նրանք միասին ճանապարհորդում են ԱՄՆ-ի հարավով։ Ճանապարհին օգտվում են «Կանաչ գրքից», որը պարունակում էր սևամորթների համար անվտանգ տեղերի մասին տեղեկություններ։ Այս ճանապարհորդությամբ հերոսները բացահայտում են աշխարհը, և փոխվում է նրանց կյանքը։


== Դերերում ==


== Արտադրություն ==
2017 թվականի մայիսին Վիգգո Մորտենսենը սկսում է Փիթեր Ֆարելլիի նոր նախագծում գլխավոր դերակատարման բանակցությունները։ Ֆարելլին գրում է սցենարը Նիք Վալլելոնգայի (Ֆրենկի որդին) և Բրայան Քարրիի հետ։ Իսկ ֆիլմի պրոդյուսերներն են դառնում Ջիմ Բյորքը, Չարլզ Բ. Ուեսսլերը, Բրայան Քարրին, Փիթեր Ֆարելլի և Նիք Վալլելոնգան։  Ֆիլմը նկարահանվել է իրական պատմությունների հիման վրա։
2017 թվականի նոյեմբերի 30-ին Վիգգոն հաստատվում է Թոնիի դերում։ Իսկ դաշնակահար Դոն Շիրլիի դերը խաղում է Մահերշալա Ալին։ Ֆիլմի նկարահանումները սկսվում են այդ շաբաթ Նոր Օռլեանում։ 2018 թվականի հունվարի 16-ին դերասանական կազմը համալրում է Սեբաստիան Մանիսկալկոն։


== Թողարկում ==
«Կանաչ Գիրք»-ը թողարկվել է 2018 նոյեմբերի 16-ին, Միացյալ նահանգների 20 քաղաքներում, իսկ նոյեմբերի 21-ին առավել լայն շրջանակ է ընդգրկում։
Ֆիլմի համաշխարհային պրեմիերան կայացել է 2018 թվականի սեպտեմբերի 11-ին Տորոնտոյի միջազգային կինոփառատոնում։ 2018 թվականի հոկտեմբերի 17-ին Նոր Օռլեանի կինոփառատոնի բացման ժամանակ ցուցադրվել է ֆիլմը, ինչպես նաև նոյեմբերի 9-ին՝ AFI Fest փառատոնի ժամանակ։ Լոնդոնի կինոփառատոնում ֆիլմն ընդգրկված է եղել ծրագրում որպես ֆիլմ-անակնկալ։


== Ծանոթագրություններ ==


== Արտաքին հղումներ ==
https://www.greenbookfilm.com/ Կանաչ գիրք (ֆիլմ). պաշտոնական կայք
Հակածին

Հակածիններ կամ անտիգեններ ((Ag), անգլ.՝ antigen, antibody-generating՝ հակամարմին ստեղծող), բարձրմոլեկուլային միացություններ (սպիտակուցներ, պոլիսախարիդներ), որոնք, հանդիսանալով որպես կառուցվածքորեն օտարածին, ունակ են կոնկրետ օրգանիզմում առաջացնել իմուն պատասխան, միանալով T- կամ B- լիմֆոցիտների, կամ էլ վերջիններիս կողմից սինթեզած հակամարմինների ընկալիչների հետ։ Այդպիսի օտարածին նյութերի կրողներ են բակտերիաները, վիրուսները, սնկերը, տրանսպլանտատները, ուռուցքային բջիջները, առանձին դեպքերում՝ նաև սեփական օրգանիզմի բջիջները և այլն։
Պոլ Էրլիխը օգտագործել է հակածին (գերմ.՝ Antikörper) տերմինը իր կողմնային շղթայի տեսության մեջ 19-րդ դարում։ Ընդհանրացնելով՝ հակածինները հակամարմինների յուրահատուկ ռեցեպտորներին միացող մոլեկուլներ են, որոնք օրգանիզմում առաջացնում են իմունային պատասխան։
Ներթափանցելով օրգանիզմ՝ հակածինները խթանում են յուրահաատուկ հակամարմինների սինթեզը և այնուհետև միանում հենց այդ հակամարմինների հետ։
Հակածիններին բնորոշ են հետևյալ հիմնական հատկությունները. յուրահատկություն (սպեցիֆիկություն) և իմունոգենություն։ Հակածնի ունակությունը օրգանիզմում առաջացնել իմունային պատասխան անվանում են իմունոգենություն, իսկ նրա միացումը սպեցիֆիկ հակամարմնի կամ T-լիմֆոցիտի յուրահատուկ ընկալիչների հետ պայմանավորում է հակածնի սպեցիֆիկությունը։
Հակածինները ընդունված է բաժանել 2 խմբի, լիարժեք և ոչ լիարժեք։ Լիարժեք հակածիններն ընդունակ են ինքնուրույն գոյացնել հակամարմիններ, իսկ ոչ լիարժեք հակածինները՝ հապտենները, ակտիվ փոխազդեցության մեջ են մտնում առաջացած հակամարմինների հետ, սակայն չեն գոյացնում նման հակամարմիններ։ Հապտենները միացություններ են, որոնք հակածիններին բնորոշ առանձնահատկություն են ձեռք բերում որոշակի սպիտակուցների հետ միանալուց հետո։ Որոշ դեղանյութեր (անտիպիրին, քինին, յոդ և այլն) օրգանիզմում կարող են միանալ սպիտակուցի հետ և ձեռք բերել հակածինային հատկություն։
Ախտաբանության մեջ էական նշանակություն ունեն ախտաբանական հակածինները, որոնց առկայությունն ապացուցված է քաղցկեղի, այրվածքների, ճառագայթային հիվանդության և այլ ժամանակ։ Հակածինները լայնորեն կիրառվում են վարակիչ հիվանդությունների ախտորոշման համար։ Այդ նպատակով կիրառվող հակածինները կոչվում են ախտորոշիչ գործոններ։


== Ծանոթագրություններ ==


== Աղբյուրներ ==
Անտիգեններ.ընդհանուր բնութագիր(ռուս.)
Հակածինները և նրանց հատկությունները Archived 2016-05-07 at the Wayback Machine.(ռուս.)
Նավակ (հուշարձան, Սամարա)

Սամարյան  նավակ (ռուս.՝ Самарская Ладья), քանդակային կոմպոզիցիա, Սամարայի տեսարժան վայրերից մեկը։ Իրենից ներկայացնում է 20 մետր բարձրությամբ բետոնե հսկայական կառույց, քաղաքի առափնյա մասում։ Կառուցվել է 1986 թվականին սամարացի ճարտարապետներ Անատոլի Յանկինի և Իգոր Գալախինի նախագծով։  


== Պատմություն ==
Կառուցվել է 1986 թվականին սամարացի ճարտարապետներ Անատոլի Յանկինի և Իգոր Գալախինի նախագծով, նվիրված է 1586 թվականին կայսր Ֆյոդոր Իոհանովիչի հրամանով  հիմնադրված քաղաքի 400-ամյա հոբելյանին։
Հուշարձանի կառուցվածքը պատկերում է ալիքների վրա լողացող հինավուրց նավակ, որը ներկայացնում էր տարածաշրջանի պատմությունը, երբ Վոլգայի ափերով անցնում էին ռուս դյուցազունների և վաճառականների նավերը։ Սպիտակ ներկված քարակոթողը, տեղադրված էր այնպես, որ նավակի քթամասը ուղղված լիներ Ժիգուլևյան լեռների կողմը, որտեղից բացվում է Վոլգայի աջ ափի համայնապատկերը։
Գետափի այն հատվածը, որտեղ տեղադրված է հուշարձանը համարվում է տեղացիների հանգստի սիրված վայրերից մեկը։  Այստեղ են նշում տոները և քաղաքի համար նշանավոր օրերը։
Բացի այդ քարակոթողը համարվում է քաղաքի խորհրդանիշերից մեկը, նրա պատկերը կարելի է տեսնել համարյա բոլոր հուշանվերային արտադրանքների վրա։  Քաղաքի բնակիչների շրջանում անցկացված հարցման համաձայն Նավակը մտնում է քաղաքի տեսարժան վայրերի եռյակի մեջ, Փառքի հուշարձանից և առափնյա տարածքից հետո։  


== Ծանոթագրություններ ==
Ուբա (Փոքր Իշայի վտակ)

Անվան այլ կիրառումների համար տե՛ս՝ Ուբա (այլ կիրառումներ)Ուբա (ռուս.՝ Уба), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Մալայա Իշա գետի ձախ ափով՝ 7 կմ հեռավորության վրա։ Գետի երկարությունը 15 կմ է։ Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.


== Ջրային գրանցամատյանի տվյալներ ==
Ջրային օբյեկտի, պետական ջրային գրանցման կոդը - 13010100312115100007340
Հիդրոլոգիական ուսումնասիրությունների - 115100734
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուեզ

Քաղաք և նավահանգիստ Եգիպտոսի հյուսիս-արևմուտքում՝ Կարմիր ծովի ափին, Սուեզի ջրանցքի մոտ։ Սուեզ մուհաֆազի(նահանագի) վարչական կենտրոնն է։ 2004 թվականի տվյալներով ունի 478,5 հազար բնակչություն։


== Տնտեսություն ==
Կարևոր տրանսպորտա-առևտրային կենտրոն է Սուեզի ջրանցքի մոտ։ Երկաթուղիների, ավտոճանապարհների և օդային հաղորդակցությունների հանգույց է։ Կան նավթավերամշակման և նավթաքիմիական ձեռնարկություններ։ Սուեզի մոտ, մ.թ.ա. մոտ 2-րդ հազարամյակում կառուցվել է Նեղոսը Կարմիր ծովին միացնող նավարկելի ջրանցքը։


== Ստուգաբանություն ==
Սուեզի տեղում հնուց եղել է Կլիզմա հունարեն քաղաքը (բառացի նշանակում է «փական, փակոց», այսինքն՝ հին ջրանցքի ջրարգելակ, այդտեղ եղել է հին ջրանցք, որը մ.թ. 776-ին լցվել է ավազով)։ Ներկայիս Սուեզ անվանումը առաջին անգամ հիշատակվել է 10-րդ .: Արաբ անվանումն է Սուվեյս (Սուվեյս), իսկ տեղական արտասանությամբ՝ Սուեզ:
Հալաջյան

Հալաջյան, հայկական ազգանուն։


== Հայտնի կրողներ ==
Դավիթ Մարատի Հալաջյան (փետրվարի 7, 1962, Երևան, Հայկական ԽՍՀ, ԽՍՀՄ), հայ կոմպոզիտոր, նվագավար և երաժշտագետ։
Րաֆֆի Հալաջյան  (ծնվ. 1961 թվականի հունիսի 8-ին, Բեյրութ), հայազգի ձեռներեց, Nabaztag-ի ստեղծողներից։
Մարատ Հալաջյան (դեկտեմբերի 27, 1920, Երևան - մայիսի 26, 1971, Երևան, Հայկական ԽՍՀ, ԽՍՀՄ), հաղորդավար, ՀԽՍՀ վաստակավոր արտիստ, Հայաստանի ռադիոյի և հեռուստատեսության պետական կոմիտեի հաղորդավար, ԽՍՀՄ Ժուռնալիստների միության և Հայաստանի թատերական ընկերության անդամ։


== Ծանոթագրություններ ==
Սունժենսկի շրջան

Անվան այլ կիրառումների համար տե՛ս՝ Սունժենսկի շրջան (այլ կիրառումներ)Սունժենսկի շրջան (ռուս.՝ Сунженский район, ինգուշ.՝ Шолжа шахьар), մունիցիպալ շրջան Ռուսաստանի Դաշնության Ինգուշեթիա հանրապետությունում։
Ստեղծվել է 1992 թվականին։ Վարչական կենտրոնը՝ Օրջոնիկիձևսկայա։


== Աշխարհագրություն ==
Շրջանի տարածքի մակերեսը կազմում է 1513 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 130939 մարդ։ Բնակչության խտությունը կազմում էր 86,54 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(363) Պադուա

(363) Պադուա (անգլ.՝ Padua), աստերոիդ աստերոիդների հիմնական գոտում։ Հայտնաբերվել է 1893 թվականի մարտի 17-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,748209 ա. մ., առավելագույնը մոտենում է 2,5539 ա. մ. հեռավորության վրա և հեռանում 2,9425 ա. մ., իսկ Երկրի ուղեծրին Պադուա աստերոիդը նվազագույնը մոտենում է 1,5572 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1664,08 երկրային օրվա ընթացքում, իր ուղեծրով շարժվելով միջինում 0,216336 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,94° անկյուն։
Պադուա աստերոիդը պատկանում է Լիդիայի աստերոիդների ընտանիքին, որը տեղաբշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(363) Պադուա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թուզլա (Ստամբուլ)

Թուզլա (թուրքերեն՝ Tuzla), շրջան Ստամբուլի մարզի ասիական հատվածում։ 2009 թվականի տվյալներով շրջանի բնակչությունը կազմում է 181 658 մարդ։


== Պատմություն ==
Այս տեղանքները բնակեցված են դեռևս վաղ հունական ժամանակաշրջաններից։ Այստեղ դեռևս եղել է հունական Ակրիտաս բնակավայրը։ 1400 թվականին սուլթան Բայազիդ I-ը միացրել է տարածքը Օսմանյան կայսրությանը։
1920-ական թվականներին հույն- թուրքական բնակչության փոխանակության ժամանակ հույները լքեցին այս տարածքները։ Նրանց փոխարեն այնտեղ բնակվեցին Հունաստանի թուրքերը։


== Արտաքին հղումներ ==
Շրջանի պաշտոնական կայք էջը
Մունիցիպալիտետի պաշտոնական կայք էջը
Մամիթա

Մամիթա (վրաց.՝ მამითა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 960 մետր բարձրության վրա։ Շրջկենտրոն Գորիից հեռու է 7 կմ։


== Ծանոթագրություններ ==
Քալբուկո (հրաբուխ)

Քալբուկո (արաբ․՝ Calbuco‎‎), Չիլիի տարածքում գտնվող ակտիվ հրաբուխ Անդերում։


== Աշխարհագրություն ==
Հրաբուխ տեղակայված Լոս Լագոս տարածաշրջանում, Լյանքիվեյ լճից հարավարևելք և Գլխավոր Կոորդիլիերաների արևմտյան լանջին գտնվող  Չապո լճից հյուսիսարևմուտք։ Դասվում է ստրատոհրաբուխների շարքին։ Այն կազմված է անդեզիտից։ Բարձրությունը 2003 մ է։ Գտնվում է Լյանքիվեյ Ազգային պարկի տարածքում։ 


== Հրաբխային ակտիվություն ==
Ուշ Պլեյստոցենում տեղի է ունեցել հրաբխային հզոր պայթյուն, որի արդյունքում հրաբխային բեկորների ձնահյուսը հասել է Լյանկիվեյ լիճ։ Ներկայումս Քալբուկոն համարվում է չիլիական Անդերի հարավում գտնվող ամենաակտիվ հրաբուխներից մեկը, որը ժայթքել է 9 անգամ՝ 1837 թվականից ի վեր, իսկ ամենավերջին ժայթքումը տեղի է ունեցել 2015 թվականին։ Հարավային Չիլիի պատմության մեջ ամենահզոր ժայթքումը տեղի է ունեցել 1893-1894 թվականներին, որի ժայթքման ընթացքում հրաբուխը խառնարանից 8 կմ հեռավորության վրա 30 սմ հրաբխային ռումբեր է նետել, մինչդեռ տաք լահարի (ցեխային հրաբխային հոսք) հսկայական ծավալներ հոսել են ներքև։
1917 թվականի ապրիլին տեղի ունեցած ժայթքումն ուղեկցվել է ուժեղ պայթյուններով, երբ լավային հոսքը ձևավորեց լավային գմբեթ։ 1927 թվականի հունվարին տեղի ունեցած կարճատև ժայթքումը ուղեկցվել է և պիրոկլաստիկ հոսքով և լավային։ 1961 թվականի վերջին խոշոր ժայթքման ժամանակ Քալբուկոյի արտանետած հրաբխային մոխրի սյան բարձրությունը կազմել է 12-15 կմ, իսկ լավան ներքև է հոսել երկու հոսքով։ 1972 թվականի օգոստոսի 26-ին տեղի ունեցավ չորս ժամանոց կարճատև ժայթքում։ Գլխավոր խառնարանից ուժեղ ֆումարոլային արտանետումներ են դիտվել 1996 թվականի օգոստոսի 12-ին։
2015-ի ապրիլի 22-ին, տեղական ժամանակով մոտավորապես ժամը 18։ 00-ին (Գրինվիչի ժամանակով ժամը 21։ 00-ին), սկսվեց հերթական ժայթքումը։  Մայրամուտից կարմրած մոխրի և ծխի տպավորիչ սնկաձև ամպը բարձրացավ մինչև 10 կմ բարձրությունը։ Ապրիլի 24-ին հայտարարվեց «կարմիր» տագնապի մակարդակ։ Բնակչությանը արգելվեց գտնվել հրաբխին մոտ, ավելի քան 20 կմ շառավղով։ Հինգ հազար մարդ  տարհանվեց  վտանգավոր շրջաններից։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Global Volcanism Program - Քալբուկո
Գու ընտանիքի գիրքը

Գու ընտանիքի գիրքը (հանգըլ՝ 구가의서), հարավկորեական Ֆանտաստիկ ժանրի Դորամա, որը էկրաններ է բարձրացել 2013 թվականին։ Այն ունի 24 սերիա, որոնցից յուրաքանչյուրը տևում է 1 ժամ։


== Սյուժե ==
Սերիալի սցենարը հիմնականում պատմում է երիտասարդ Չխվե Կանգ Չիի (Choi Kang Chi) ճակատագրի մասին, ով և՛ մարդ է, և՛ քումիհո։ Ծնողները լքել են նրան, և նրան մեծացրել է տեղի պաշտոնյան, ինչպես իր հարազատ որդուն, Կանգ Չիին շատ տարիներ անց իմանում է, որ ինքն ամբողջությամբ մարդ չէ։ Հանդիպելով Թամ Յոուլ անունով երիտասարդ աղջկա և սիրահարվելով նրան՝ Կանգ Չիին որոշում է դառնալ մարդ և իմանալ իր ծագման ճշմարտությունը։


== Դերերում ==


== Ծանոթագրություններ ==


== Արտաքին հղումներ ==
"Lee Seung-gi and Suzy to star in drama"
"Stars Lee Seung-gi and Suzy: Singer-actor duo talk about working together on upcoming television drama"
"INTERVIEW: More Melodrama Will Be on Kang Chi, the Beginning – Part 1"(չաշխատող հղում)
"INTERVIEW: More Melodrama Will Be on Kang Chi, the Beginning – Part 2"(չաշխատող հղում)
"Lee Seung Gi to Play Half Man-Half Beast Character in First Historic Drama" Archived 2016-03-06 at the Wayback Machine.
Մենուախինիլի

Մենուախինիլի, Ուրարտական բերդաքաղաք, ռազմական, վարչատնտեսական և մշակութային կենտրոն։ Կառուցել է Մենուա թագավորը (մ․ թ․ ա․ 810—786) Մեծ Մասիսի հյուսիսային ստորոտին, Երասխ (Արաքս) գետի աջ ափին (այժմյան Դաշբուոուն գյուղի մոտակայքում)։ Մենուախինիլին դարձել է Հայկական լեռնաշխարհի հյուսիսային շրջանները ուրարտական պետության մեջ միավորելու հենակետ։ Մենուախինիլիի շրջակայքում գտնված երեք արձանագրությունները պատմում են Էրիկուախի երկրի գրավման, Մենուախինիլիի հիմնադրման ու Խալդիի տաճարի կառուցման մասին։ Հուշարձանախումբը ուսումնասիրել են Մ․ Վ․ Նիկոչսկին, Ա․ Ա․ Իվանովսկին։ Համանուն մի այլ քաղաք Մենուան կառուցել է Վանա լճի հարավային ափին (հիշատակված է Աղթամարի ջրանցքի շինարարության մասին արձանագրության մեջ)։
Նազիմ Հաջիբեկով

Նազիմ Մամեդ օղլի Հաջիբեկով (ադրբ.՝ Nazim Məmməd oğlu Hacıbəyov, փետրվարի 8, 1928(1928-02-08), Բաքու, ԱԽՖՍՀ, ԽՍՀՄ - մարտի 23, 2020(2020-03-23), Բաքու, Ադրբեջան), ադրբեջանցի ճարտարապետ, Ադրբեջանական ԽՍՀ վաստակավոր ճարտարապետ (1979), Ադրբեջանական ԽՍՀ պետական մրցանակի դափնեկիր (1982);


== Կենսագրություն ==
Նազիմ Մամեդ օղլի Հաջիբեկովը ծնվել է 1928 թվականի փետրվարի 8-ին Բաքվում։ 1951 թվականին ավարտել է Տաշքենդում Կենտրոնական Ասիայի պոլիտեխնիկական ինստիտուտը (Տաշքենդի պոլիտեխնիկական ինստիտուտ)։ 1950-1960 թվականներին աշխատել է Ուզբեկ․ ԽՍՀ-ում։ Այս տարիներին Նազիմ Հաջիբեկովի նախագծով կառուցվել են «Ժագաթայ» հանգստյան տունը Տաշքենդում, «Ֆարգանա» հյուրանոցը Ֆերգանայում, «Ուզբեկստան» առողջարանները Կիսլովոդսկում և մի շարք այլ շենքեր։
Նազիմ Հաջիբեկովը 1960-ականների վերջից աշխատել է Բաքվում։ Եղել է 1970-1983 թվականներին «Բաքպետականճարտարապետանախագծ»-ի տնօրենը, 1983 թվականից ՛Ադրբեջանի ճարտարապետների միության նախագահի առաջին տեղակալ։ Բաքվում գտնվող «Գյուլիստան» համալիրը նրա հիմնական նախագծերից մեկն է։

1979 - Ադրբեջանական ԽՍՀ վաստակավոր ճարտարապետ
1982 - Ադրբեջանի պետական մրցանակ
2000 - «Փառքի» շքանշանՆազիմ Հաջիբեկովը 1956 թվականից հանդիսանում է Ադրբեջանի ճարտարապետների միության անդամ։


== Ծանոթագրություններ ==
Մոգրիցա

Մոգրիցա (ուկրաիներեն՝ Могриця), գյուղ Ուկրաինայի Սումիի մարզի Սումիի շրջանում։ Հիմնադրվել է 1672 թվականին։
2001 թվականի տվյալներով Մոգրիցա գյուղում բնակվում էր 849 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վասիլի Գինդենբուրգ

Վասիլի Դանիլովիչ Գինդենբուրգ (ռուս.՝ Василий Данилович Гинденбург, բելառուս․՝ Васіль Данілавіч Гіндэнбург, Վիլհելմ Հինդենբուրգ, գերմ.՝ Willhelm Hindenburg, 1799, Մինսկ, Ռուսական կայսրություն - փետրվարի 18 (մարտի 2), 1877, Մինսկ, Ռուսական կայսրություն), ռուսաստանցի (բելառուս) բժիշկ։


== Կենսագրություն ==
Վասիլի Հինդենբուրգը ծնվել է 1799 թվականին Մինսկ քաղաքում։ Բժշկական կրթությունը ստացել է Վիլնայի համալսարանում, որն ավարտել է 1821 թվականին, որից հետո բժշկական պրակտիկայով զբաղվել է Մինսկի նահանգում։
1825 թվականին նշանակվել է Ելնյայի շրջանային բժիշկ (Սմոլենսկի նահանգ) (այստեղ նա բուժել է մեծանուն կոմպոզիտոր Միխայիլ Իվանովիչ Գլինկային, որն իր «Նոթերում» նրան անվանում է «մեր բարի շրջանային բժիշկը»), իսկ 1833 թվականին՝ Մինսկի բժշկական վարչության մանկաբարձ։
1840 թվականին Վ. Դ. Հինդենբուրգը զբաղեցրել է նաև բանտային բժշկի պաշտոնը։ Նա եղել է Մինսկի բժիշկների ընկերության անդամ և որոշ ժամանակ կատարել է նախագահի պարտականությունները։ Նա հասարակության մեջ այնպիսի ժողովրդականություն էր վայելում, որ երբ 1871 թվականին նշվում էր նրա 50-ամյակը, Մինսկի արական գիմնազիայում հիմնվեց նրա անվան կրթաթոշակ։
Վասիլի Դանիլովիչ Հինդենբուրգը մահացել է 1877 թվականի փետրվարի 18-ին իր ծննդավայրում։ Նրա թաղման արարողությանը մասնակցել են տարբեր ազգությունների հազարավոր մարդիկ, նրա հոգեհանգիստն անցկացրել են ինչպես լյութերական հոգևորականները, այնպես էլ հրեա ռաբբիները։


== Ծանոթագրություններ ==


== Գրականություն ==
«Wielka encyklopedya powszechna illustrowana», XXVII-XXVIII, 995.
Адрес-календари.
Պերշոտրավնևոե (գյուղ, Պրիյատինի շրջան)

Անվան այլ կիրառումների համար տե՛ս՝ ՊերշոտրավնևոեՊերշոտրավնևոե (ուկրաիներեն՝ Першотравневе), գյուղ Ուկրաինայի Պոլտավայի մարզի Պրիյատինի շրջանում։ Հիմնադրվել է 1960 թվականին։
2001 թվականի տվյալներով Պերշոտրավնևոե գյուղում բնակվում էր 158 մարդ։ Բնակավայրը զբաղեցնում է 0,461 կմ² տարածք։ Բնակչության խտությունը կազմում էր 342,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արդար Ռուսաստան

«Արդար Ռուսաստան» (ռուս.՝ Справедливая Россия), ձախ ցենտրիստական քաղաքական կուսակցություն Ռուսաստանի Դաշնությունում, որը հետևում է սոցիալ-դեմոկրատական և մոդեռնիզացված սոցիալիզմի գաղափարախոսությանը։
Ստեղծված է եղել 2006 թ. հոկտեմբերի 28-ին «Հայրենիք» (ռուս.՝ «Родина»), Ռուսաստանի Կյանքի կուսակցության և Թոշակառուների ռուսաստանյան կուսակցության միավորման արդյունքում։ Նոր կուսակցության հիմնական բազան է դարձել նախկին Ռուսաստանյան Կյանքի կուսակցության կառուցվածքը։
2007 թվականից «Արդար Ռուսաստան» կուսակցությունը Սոցինտերն միջազգային կազմակերպության դիտաժողովի անդամ է։
2008 թ. «Կանաչներ» ռուսաստանյան էկոլոգիական կուսակցությունը իր 15-րդ համագումարում, որը նախկինում եղել է «Ռուսաստանյան Կյանքի կուսակցության» դաշնակիցը, նույնպես մտել է «Արդար Ռուսաստան» կազմը, իսկ հետո կուսակցությանն է միացել Ռուսաստանի սոցիալ-դեմոկրատական կուսակցությունը և Ռուսաստանի սոցիալիստական միավորված կուսակցությունը։
2011 թվականից կուսակցության նախագահն է Նիկոլայ Լևիչյովը, Պետական Դումայում ֆրակցիայի ղեկավարը Սերգեյ Միրոնովը։


== Արտաքին հղումներ ==
Պաշտոնական կայք